আগামী নভেম্বরেই মাঠ পরিদর্শনে আসবে আইসিসির পরিদর্শক দল। তাদের রিপোর্টের ওপরই নির্ভর করেছে সিলেট স্টেডিয়ামের টেস্ট ভেন্যুর মর্যাদা পাওয়া বিষয়টি। যদিও এই বিষয়ে একেবারেই দুশ্চিন্তাহীন বাংলাদেশ ক্রিকেট বোর্ডের (বিসিবি) পরিচালক ও সিলেট বিভাগীয় ক্রীড়া সংস্থার সাধারণ সম্পাদক শফিউল আলম চৌধুরী নাদেল। তিনি বলেছেন, ‘আগামী বছর জিম্বাবুয়ের সফরকালে সিলেটে একটি টেস্ট হচ্ছে এই ব্যাপারে কোনো সন্দেহ নেই। যে সূচি আছে তা প্রস্তাবিত। তবে এখান থেকে পরিবর্তন হওয়ার সুযোগ খুব একটা নেই।’